I fantastisk flot december-vejr kunne Rubjerg Knude Fyr i dag sole sig i fødselsdagshilsener fra de mange mennesker, der deltog i en fælles vandring til fyret. - Mange folk er kommet her igennem mange år, det gælder både lokale og turister, som kommer og besøger fyret, fordi de har været her før, siger naturvejleder Jakob Kofoed, der stod bag dagens vandring til fyret. Fyret blev for første gang tændt for 119 år siden, og her mange år efter har fyret så også fået sig en ny placering. Det blev fejret ved en fælles gåtur til fyret, hvor fyrets dramatiske historie samtidig blev fortalt.

Opsummering:
Tredje juledag blev af mange brugt til at fejre Rubjerg Knude Fyrs 119 års fødselsdag.